recursal/SuperWikiNEXT-32B huggingface dataset:
Γλωσσικός χάρτης του Κοσσυφοπεδίου
Από το 1999 και τους Νατοϊκούς βομβαρδισμούς της Γιουγκοσλαβίας, η αλβανική γλώσσα έχει γίνει κυρίαρχη γλώσσα στο Κοσσυφοπέδιο, αν και δίνεται ισότιμη θέση στα σερβικά και ειδικό καθεστώς για άλλες μειονοτικές γλώσσες. Το νομοθετικό πλαίσιο για την προστασία και προαγωγή των μειονοτικών γλωσσών ακολουθεί την Σύμβαση Πλαισίου για την Προστασία των Εθνικών Μειονοτήτων και τον Ευρωπαϊκό Χάρτη για τις Περιφερειακές ή Μειονοτικές Γλώσσες, αν και η χώρα δεν είναι μέλος του Συμβουλίου της Ευρώπης. Ωστόσο, η έλλειψη πολιτικής βούλησης για την εφαρμογή της νομοθεσίας από τα θεσμικά όργανα του Κοσσυφοπεδίου και ο συνεχής διαχωρισμός των σερβικών και αλβανικών κοινοτήτων εμποδίζουν την πραγματική απόλαυση των δικαιωμάτων των μειονοτικών γλωσσών.

Το Κοινοβούλιο του Κοσσυφοπεδίου υιοθέτησε *Νόμο για τη Χρήση των Γλωσσών* το 2006 ο οποίος διατάζει τα θεσμικά όργανα του Κοσσυφοπεδίου να εξασφαλίσουν την ισότιμη χρήση των αλβανικών και των σερβικών ως τις επίσημες γλώσσες στο Κοσσυφοπέδιο. Άλλες γλώσσες μπορούν επίσης να κερδίσουν αναγνώριση σε δημοτικό επίπεδο ως επίσημη γλώσσα, αν η γλωσσική κοινότητα αντιπροσωπεύει τουλάχιστον το 5% του συνολικού πληθυσμού του δήμου. Επιπλέον, ο Νόμος για τη Χρήση των Γλωσσών δίνει στατουρκικά το καθεστώς επίσημης γλώσσας του δήμου Πρίζρεν, ανεξάρτητα από το μέγεθος της τουρκικής κοινότητας που ζει εκεί. Παρόλο που τα αλβανικά και τα σερβικά είναι επίσημες γλώσσες, οι δημοτικοί υπάλληλοι δεν χρειάζεται να ομιλούν και τις δύο γλώσσες σε επαγγελματικό περιβάλλον. Σύμφωνα με τον Επίτροπο Γλωσσών του Κοσσυφοπεδίου Σλαβίσα Μλαντένοβιτς, το 2015, δεν υπήρχαν οργανώσεις που εξέδιδαν όλα τα έγγραφα τους και στις δύο γλώσσες.

Σημειώσεις και παραπομπές
-------------------------

### Σημειώσεις

Το Κοσσυφοπέδιο αποτελεί αντικείμενο εδαφικής διαμάχης μεταξύ της Δημοκρατίας του Κοσσυφοπεδίου και της Δημοκρατίας της Σερβίας. Η Δημοκρατία του Κοσσυφοπεδίου κήρυξε μονομερώς την ανεξαρτησία της στις 17 Φεβρουαρίου 2008, αλλά η Σερβία εξακολουθεί να την διεκδικεί ως μέρος της δικής της κυριαρχικής επικράτειας. Οι δύο κυβερνήσεις άρχισαν να εξομαλύνουν τις σχέσεις τους το 2013, στο πλαίσιο της συμφωνίας των Βρυξελλών. Το Κοσσυφοπέδιο έχει λάβει επίσημη αναγνώριση ως ανεξάρτητο κράτος από 98 από τα 193 κράτη μέλη των Ηνωμένων Εθνών.

### Παραπομπές

1. ↑  «Assessing Minority Language Rights in Kosovo» (PDF). Sapientia University. Ανακτήθηκε στις 29 Ιουνίου 2015.
2. ↑  «Municipal language compliance in Kosovo, June 2014» (PDF). Council of Europe. Ανακτήθηκε στις 29 Ιουνίου 2015.
3. ↑  «Kosovo Language Commissioner lauds trainings». European Centre for Minority Issues. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 29 Ιουνίου 2015.

Εξωτερικοί σύνδεσμοι
--------------------

* Γραφείο του Επιτρόπου Γλωσσών Αρχειοθετήθηκε 2018-06-15 στο Wayback Machine.
Η Μαριάμ ή αλλιώς Μαριάμ η προφήτισσα ήταν πρόσωπο της Παλαιάς Διαθήκης, κόρη του Αμράμ και της Ιωχαβέδ, μεγάλη αδελφή του Μωυσή και του Ααρών, σύζυγος του Ωρ και ανήκε στη φυλή Λευί.

Ο βίος της Μαριάμ
-----------------

Μετά τη γέννηση του μικρότερου της αδελφού, Μωυσή, η μητέρα της Μαριάμ, θέλοντας να τον σώσει από τους Αιγύπτιους, τον έβαλε μέσα σε ένα καλάθι από πάπυρο και τον άφησε στον Νείλο. Η κόρη του Φαραώ βρήκε το βρέφος Μωυσή και αποφάσισε να τον υιοθετήσει και η Μαριάμ που παρακολουθούσε, πρότεινε στην πριγκίπισσα να της βρει μια Ισραηλίτισσα τροφό που να της προσέχει και το μωρό. Η πριγκίπισσα δέχτηκε και η Μαριάμ έφερε την Ιωχαβέδ, την μητέρα της.

Μετά την διάβαση του Ισραήλ στην Ερυθρά Θάλασσα, η Μαριάμ πήρε ένα τύμπανο και οδήγησε τις γυναίκες σε χορό και δοξολογία για την σωτηρία τους.

Κατά το δεύτερο χρόνο όταν η ισραηλινή κοινότητα είχε φτάσει στο Ασηρώθ, η Μαριάμ και ο Ααρών κατέκριναν τον Μωυσή επειδή είχε παντρευτεί μια γυναίκα από την Αιθιοπία. Ενδέχεται η στάση της Μαριάμ να ήταν χειρότερη από αυτή του αδελφού της και λόγω ζήλιας προς την γυναίκα αυτή αλλά και επειδή η Μαριάμ είχε τον τίτλο της προφήτισσας, κατείχε εξέχουσα θέση στον ισραηλινό λαό. Για τον λόγο αυτόν φοβήθηκε μήπως η γυναίκα του Μωυσή καταφέρει να την επισκιάσει σε ικανότητες και χαρίσματα. Επιπλέον, η συμπεριφορά της θεωρείται πιο εσφαλμένη από του Ααρών και από το γεγονός ότι η θέση της γυναίκας την εποχή εκείνη ήταν υποδεέστερη από αυτή του ανδρός και όφειλε να δείχνει τον ανάλογο σεβασμό. Τότε ο Ιαχβέ κάλεσε τα τρία αδέρφια στην Σκηνή του Μαρτυρίου και τιμώρησε τη Μαριάμ για τη συμπεριφορά της με λέπρα. Όμως μετά τα παρακάλια του Ααρών και τις προσευχές του Μωυσή, ο Γιαχβέ ξανάκανε την Μαριάμ καλά.

Θάνατος
-------

Η Μαριάμ πέθανε και ενταφιάστηκε στην Κάδυς στο όρος Σιν, λίγο πριν τον θάνατο του μεσαίου της αδελφού Ααρών. Η Ορθόδοξη Εκκλησία γιορτάζει την μνήμη της στην Κυριακή των Προπατόρων, πριν τα Χριστούγεννα, μεταξύ 18-24 Δεκεμβρίου.

Παραπομπές
----------

1. ↑  Mattis Kantor: (Αγγλικά) *Εγκυκλοπαίδεια του Εβραϊκού Χρονοδιαγράμματος, Νέα Ανανεωμένη Έκδοση*. 2004. σελ. 25. ISBN-13 978-0-87668-229-6. ISBN-10 0-87668-229-8.
2. ↑  Mattis Kantor: (Αγγλικά) *Εγκυκλοπαίδεια του Εβραϊκού Χρονοδιαγράμματος, Νέα Ανανεωμένη Έκδοση*. 2004. σελ. 34. ISBN-13 978-0-87668-229-6. ISBN-10 0-87668-229-8.
3. ↑  «בְּמִדְבַּר» (Εβραϊκά της Βίβλου)

Εξωτερικοί σύνδεσμοι
--------------------

* Πολυμέσα σχετικά με το θέμα  Miriam (Biblical figure) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 57686436
* LCCN: n83025125
* GND: 129232726
* NKC: mzk20191050408

 |

 |
Η **Εγνατία Μαρινιανή**, λατιν.: *Egnatia Mariniana*, ήταν πιθανότατα σύζυγος του Ρωμαίου Αυτοκράτορα Βαλεριανού και μητέρα του Αυτοκράτορα Γαλλιηνού.

Βιογραφία
---------

Πολλά νομίσματα που φέρουν την επιγραφή DIVAE MARINIANAE χρονολογούνται από την αρχή της βασιλείας του Βαλεριανού και του Γαλλιηνού. Δεδομένης της πρακτικής της θεοποίησης των συζύγων που απεβίωναν πριν από την ανάληψη της εξουσίας από τούς συζύγους τους, είναι πιθανό η Μαρινιανή να απεβίωσε πριν από το 253.

Παλαιότερα εικαζόταν, ότι ο Εγνάτιος Βίκτωρ Μαρινιανός, απεσταλμένος στην Πετραία Αραβία και την άνω Μοισία, ήταν ο πατέρας της Μαρινιανής. Ωστόσο πιο πρόσφατα εικάζεται, ότι ήταν κόρη τού Λεύκιου Εγνατίου Βίκτωρα, υπάτου πριν από το 207, και ως εκ τούτου αδελφή τού Εγνατίου Βίκτωρα Μαρινιανού.

Βιβλιογραφικές αναφορές
-----------------------

* Mennen, Inge, *Power and Status in the Roman Empire, AD 193-284* (2011)

Παραπομπές
----------

1. ↑  Mennen, pg. 102
Παλάτι του Στάσιτς, η έδρα της ΠΑΕ και το Μνημείο του Νικόλαου Κοπέρνικου
Η **Πολωνική Ακαδημία Επιστημών** (ΠΑΕ) (πολωνικά: Polska Akademia Nauk‎) είναι πολωνικό κρατικό ίδρυμα τριτοβάθμιας εκπαίδευσης. Με έδρα τη Βαρσοβία, είναι υπεύθυνη για την αιχμή του δόρατος στην ανάπτυξη της επιστήμης σε ολόκληρη τη χώρα, από μια κοινωνία διακεκριμένων μελετητών και ένα δίκτυο ερευνητικών ιδρυμάτων. Ιδρύθηκε το 1951, κατά την πρώιμη περίοδο της Λαϊκής Δημοκρατίας της Πολωνίας μετά το Β΄ Παγκόσμιο Πόλεμο.

Ιστορία
-------

Η Πολωνική Ακαδημία Επιστημών ιδρύθηκε από τη συγχώνευση προηγούμενων επιστημονικών εταιρειών, συμπεριλαμβανομένης της Πολωνικής Ακαδημίας Μάθησης (*Polska Akademia Umiejętności*, συντομογραφία *PAU*), με έδρα την Κρακοβία και την Εταιρεία Φίλων της Μάθησης της Βαρσοβίας, η οποία ιδρύθηκε στα τέλη του 18ου αιώνα.

Η Πολωνική Ακαδημία Επιστημών λειτουργεί ως μια κοινωνία μάθησης που ενεργεί μέσω μιας εκλεγμένης συνέλευσης κορυφαίων μελετητών και ερευνητικών ιδρυμάτων. Η Ακαδημία έχει επίσης, λειτουργώντας μέσω των επιτροπών της, καταστεί σημαντικός επιστημονικός συμβουλευτικός φορέας. Μια άλλη πτυχή της Ακαδημίας είναι ο συντονισμός και η επίβλεψη πολλών (αρκετών δεκάδων) ερευνητικών ινστιτούτων. Τα ινστιτούτα ΠΑΕ απασχολούν πάνω από 2.000 άτομα και χρηματοδοτούνται από περίπου το ένα τρίτο του προϋπολογισμού της πολωνικής κυβέρνησης για την επιστήμη.

Ηγεσία
------

Η Πολωνική Ακαδημία Επιστημών διευθύνεται από έναν Πρόεδρο, που εκλέγεται από τη συνέλευση των μελών της Ακαδημίας για τετραετή θητεία, μαζί με έναν αριθμό Αντιπροέδρων.

Δείτε επίσης
------------

* Γαλλική Ακαδημία Επιστημών
* Πολωνική Ακαδημία Μάθησης (με έδρα την Κρακοβία)
* Βασιλική Εταιρεία
* Εταιρεία Φίλων Μάθησης της Βαρσοβίας
* Εταιρεία Φίλων Μάθησης του Πόζναν

Παραπομπές
----------

1. ↑  «Archived copy». Αρχειοθετήθηκε από το πρωτότυπο στις 4 Αυγούστου 2014. Ανακτήθηκε στις 13 Αυγούστου 2014.
2. ↑  Hübner, P. (1987). *Nauka polska po II wojnie światowej – idee i instytucja*. Βαρσοβία. σελίδες 143–144.
3. ↑  «Archived copy». Αρχειοθετήθηκε από το πρωτότυπο στις 4 Αυγούστου 2014. Ανακτήθηκε στις 13 Αυγούστου 2014.
4. ↑  Ustawa z dnia 30 kwietnia 2010 r. o Polskiej Akademii Nauk.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πολωνική Ακαδημία Επιστημών** |

* Ιστότοπος της ΠΑΕ

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123786762
* LCCN: n79046197
* ISNI: 0000 0001 2184 6775
* GND: 1002317-3
* SUDOC: 026418401
* BNF: cb11866918x (data)
* BIBSYS: 90141389
* NKC: kn20020808069
* CiNii: DA06992498

 |

 |
Η **Μαργκαρίτα Λεβιέβα** (αγγ. Margarita Levieva, 1980) είναι ηθοποιός από το Σεντ Πίτερσμπουργκ της Ρωσίας. Είναι γνωστή για τις ταινίες *Ζωή σαν λούνα παρκ (2009), Δικηγόρος σκοτεινών υποθέσεων (2011), Ο αόρατος (2007) και Ζιγκολό (2009).*

Βιογραφικά στοιχεία
-------------------

Γεννημένη στις 9 Φεβρουαρίου 1980, κατάγεται από ρωσο-εβραική οικογένεια και είναι 1.68μ. Σε ηλικία 3 ετών άρχισε ρυθμική γυμναστική σε ένα αυστηρό πρόγραμμα κατάρτισης και για 13 χρόνια αγωνιζόταν σε διαγωνισμούς στη χώρα της μέχρι που μετακόμισε στις Ηνωμένες Πολιτείες. Εκεί αγωνίστηκε ξανά. Δε μπόρεσε να συμμετάσχει στους Ολυμπιακούς αγώνες της Αμερικής επειδή δεν καταγόταν από εκεί και επέλεξε να μην πάει με τη Ρωσία.

Σε ηλικία 11 ετών μετακόμισαν με τη μητέρα της και τον δίδυμο αδερφό της Μίκαελ στο Sheephead Bay (Brooklyn, New York). Εκεί πήγε σχολείο στο Secaucus, New Jersey. Εκεί ειδικεύτηκε στον κλάδο των οικονομικών στο πανεπιστήμιο της Νέας Υόρκης και δούλεψε ως διάσημος αγοραστής στο Assets London έχοντας στην κατοχή της μια αλυσίδα ειδών πολυτελείας. Σπούδασε δηλαδή οικονομικά και ψυχολογία και πήρε επίσης και πτυχία στην φιλοσοφία, κοινωνιολογία και ρωσική ιστορία. Όμως χάρη στο ενδιαφέρον της για την ηθοποιία έγινε δεκτή στο Meisner Training Program στο στούντιο του William Esper. Ήταν στο καστ της σειράς Stoihima του ΗΒΟ μέχρι που ακυρώθηκε λόγω κινδύνου των ζώων εκεί. Το 2005 συμπεριλήφθηκε στους πιο όμορφους ανθρώπους της νέας Υόρκης σε μια λίστα των 50.

Ταινίες και σειρές
------------------

|  |  |  |
| --- | --- | --- |
| Ταινίες | Ρόλος | **Έτος** |
| Inherit the Viper | Josie Conley | 2020 |
| Future World | Lei | 2018 |
| It Happened in L.A. | Ingrid | 2017 |
| James White | Maggie | 2015 |
| Sleeping with Other People | Hannah | 2015 |
| The Diary Of A Teenage Girl | Tabatha | 2015 |
| The Loft | Vicky Fry | 2015 |
| Knights of Badassdom | Beth | 2014 |
| Skoryy 'Moskva-Rossiya' | *Actor* | 2014 |
| The Stand Up | Veronica | 2012 |
| For Ellen | Claire Taylor | 2012 |
| The Lincoln Lawyer | Reggie Campo | 2011 |
| Adventureland | Lisa P. | 2009 |
| Spread | Heather | 2009 |
| Noise | Ekaterina | 2007 |
| The Invisible | Annie Newton | 2007 |

| Σειρές | Ρόλος | Έτος |
| --- | --- | --- |
| The Deuce
2017-2019 | Abigail "Abby" Parker | 2019
2018
2017 |
| The Blacklist
2013 | Gina Zanetakos | 2016
2013 |
| Allegiance
2015 | Natalie O'Connor | 2015 |
| Revenge
2011-2015 | Amanda Clarke/Emily Thorne Amanda Clarke | 2015
2013
2012
2011 |
| How to Make It in America
2010-2011 | Julie | 2012
2011
2010 |
| Vanished
2006 | Marcy Collins | 2007
2006
1999 |
| Revenge
2017-2019 | Amand2017-2019a Clarke |

Παραπομπές
----------

1. ↑  «Former Students». (Αγγλικά) *The William Esper Studio Former Students*. William Esper Studio. Ανακτήθηκε στις 5  Φεβρουαρίου 2017.
2. ↑  «Margarita Levieva». *IMDb*. Ανακτήθηκε στις 1 Απριλίου 2020.
3. ↑  «Margarita Levieva». *IMDb*. Ανακτήθηκε στις 31 Μαρτίου 2020.
4. ↑  «Margarita Levieva - Rotten Tomatoes». *www.rottentomatoes.com* (στα Αγγλικά). Ανακτήθηκε στις 1 Απριλίου 2020.

Εξωτερικοί σύνδεσμοι
--------------------

* 
*
Ο **Μαντίθεος** ήταν Αθηναίος στρατιωτικός διοικητής στη Μικρά Ασία κατά τον Πελοποννησιακό Πόλεμο και επίσης υπηρέτησε ως απεσταλμένος στην αρχαία Περσία το 408 π.Χ.

Ο Ξενοφών λέει ότι ο Μαντίθεος ήταν αιχμάλωτος στην Καρία και συνδέει τη φυγή του από τον Τισσαφέρνη με αυτή του χαρισματικού Αθηναίου ηγέτη Αλκιβιάδη το 411 π.Χ. Ο Μαντίθεος και ο Διόδωρος αφέθηκαν επικεφαλής στον Ελλήσποντο από τον Αλκιβιάδη μετά την κατάληψη του Βυζαντίου. Ο Ξενοφών αναφέρεται σχεδόν σίγουρα στον ίδιο Μαντίθεο, όταν εμφανίζεται να υπηρετεί μαζί με άλλους τέσσερις Αθηναίους (Δωρόθεο, Φιλοκύδη, Θεογένη και Ευρυπτόλεμο) και δύο Αργείους (Κλεόστρατο και Πυρρόλοχο) ως απεσταλμένοι στην Περσία το 408 π.Χ. ζητώντας την υποστήριξη των Περσών στον πόλεμο κατά. Σπάρτη. Οι προσπάθειές τους ήταν ανεπιτυχείς. Πιθανότατα αυτός ο Μαντίθεος να είναι το μέλος της Βουλής των Πεντακοσίων, που έφυγε από την Αθήνα κατά τον ακρωτηριασμό των *Ερμών* την παραμονή της καταστροφικής εκστρατείας της Σικελίας .

Τίποτα περαιτέρω δεν είναι γνωστό για αυτόν.

Παραπομπές
----------

1. ↑  J. E. Kirchner, *Prosopographia Attica*, vol. 2, Berlin, 1903, p. 49 (no. 9670.)
2. ↑  Xenophon, *Hellenika*, 1.1.10. Plutarch, *Alkibiades*, 27.5-28.1. See D. H. Kelly, *Xenophon’s Hellenika: a Commentary* (ed. J. McDonald), Amsterdam, 2019, p. 77.
3. ↑  Diodorus Siculus, xiii.68.2 See D. H. Kelly, *Xenophon’s Hellenika: a Commentary* (ed. J. McDonald), Amsterdam, 2019, pp. 77-8.
4. ↑  Xenophon, *Hellenika*, 1.1.10. See D. H. Kelly, *Xenophon’s Hellenika: a Commentary* (ed. J. McDonald), Amsterdam, 2019, p. 127.
5. ↑  Andokides, 1.44. See J. Hatzfeld, *Xénophon, Helléniques*, vol. 1, Paris, 1936, pp. 30-1.
Η **Μαρία Τερέσα φαν Τίλεν** (φλαμανδικά: **Maria Theresia van Thielen** (7 Μαΐου 1640 – 1706) ήταν Φλαμανδή ζωγράφος του μπαρόκ.

Βιογραφία
---------

Η Μαρία φαν Τίλεν γεννήθηκε σε ευγενή οικογένεια καλλιτεχνών. Σύμφωνα με τον Κορνέλις ντε Μπι στο βιβλίο του *Het Gulden Cabinet* οι δύο της αδελφές ήταν επίσης ζωγράφοι. Ο Άρνολντ Χαουμπράκεν αναφέρει ότι συναγωνιζόταν με τις αδελφές της, Άννα Μαρία και Φρανσουάζ Καταρίνα με μεγάλη επιτυχία. Η αναφερόμενη Άννα Μαρία είναι πιθανόν, όμως, να μην ήταν η αδελφή της αλλά η θεία της, Άννα, η οποία είχε παντρευτεί τον ζωγράφο Τέοντοορ Ρομπάουτς. Οι τρεις γυναίκες εκπαιδεύτηκαν στη ζωγραφική ανθέων από τον πατέρα τους, Γιαν Φίλιπ φαν Τίλεν. Το έργο της Μαρία έχει το ίδιο ύφος με του πατέρα της και πιθανόν μεγάλο μέρος του δικού της έργου να έχει αποδοθεί σε αυτόν.

Υπέγραφε τα έργα της ως *M.T.Van THIELEN.F*. Φιλοτέχνησε δύο πίνακες με άνθη στο ύφος του πατέρα της για το Δημαρχείο του Μέχελεν, ένα από τα οποία είναι υπογεγραμμένο και χρονολογημένο από το 1664.

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. 1 2 3  (Ολλανδικά) *RKDartists*.
2. 1 2  «Maria Theresia van Thielen». *Biografisch Portaal*. 15731242.
3. 1 2  «Benezit Dictionary of Artists» (Αγγλικά) Oxford University Press. 2006. B00181782. Ανακτήθηκε στις 9  Οκτωβρίου 2017. ISBN-13 978-0-19-977378-7.
4. ↑  *Arnold Houbraken's Grosse Schouburgh Der Niederlandischen* *Maler*, Arnold Houbraken, 2008, p.342, Google Books: BGoogle-18C (Γερμανικά).
5. ↑  (Ολλανδικά) Maria Theresa, Anna Maria en Francoise Katharina van Thielen biography in *De groote schouburgh der Nederlantsche konstschilders en schilderessen* (1718) by Arnold Houbraken, courtesy of the Digital library for Dutch literature
6. 1 2  RKD entry on Maria Theresia van Thielen[*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 751153596618851900009
* **Europeana**: agent/base/118566
* BPN: 15731242
* ULAN: 500405956
* RKD: 77058

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Ο **Πλάτων Χατζημιχάλης** (1884 - 1978) ήταν Έλληνας επιχειρηματίας και υπουργός Εθνικής Οικονομίας στην κυβέρνηση Τσολάκογλου.

Βιογραφικά στοιχεία
-------------------

Γεννήθηκε στη Σμύρνη και ήταν γιος του Θεόδωρου Χατζημιχάλη. Διατηρούσε στενούς δεσμούς με τη Γερμανία διατηρώντας στην Ελλάδα αντιπροσωπείες γερμανικών εταιρειών. Στην κυβέρνηση Τσολάκογλου διορίστηκε υπουργός Εθνικής Οικονομίας, πράξη με την οποία εναντιώθηκε η οικογένειά του. Μετά την απελευθέρωση της Ελλάδας παραπέμφθηκε σε δίκη και καταδικάστηκε σε είκοσι χρόνια φυλάκιση.

Υπήρξε επίτροπος του ναού της Μεταμορφώσεως στην Πλάκα καθώς και φίλος του Αρχιεπισκόπου Χρύσανθου. Με την τελευταία του ιδιότητα επισκέφθηκε τον Αρχιεπίσκοπο προκειμένου να τον πείσει να ορκίσει την κυβέρνηση Τσολάκογλου, κάτι που τελικά δεν κατόρθωσε. Είχε συγγράψει το έργο "Ιστορία της Ελληνικής Βιομηχανίας, 1890 - 1940".

Ήταν παντρεμένος με την Αγγελική Χατζημιχάλη και είχαν αποκτήσει έναν γιο, τον Νίκο Χατζημιχάλη. Εγγονός του είναι ο Πλάτων - Αλέξιος Χατζημιχάλης, πρέσβης.

Παραπομπές
----------

1. 1 2  Κυβέρνηση Τσολάκογλου, από την ιστοσελίδα της Γενικής Γραμματείας Κυβερνήσεως
2. ↑  Αφιέρωμα στην Αγγελική Χατζημιχάλη, από την εφημερίδα Το Βήμα
3. 1 2 3  *Ημερολόγιο Κατοχής 1941 - 42*, Αθήνα 2006, εκδόσεις Μετρον, σελ. 17, 19
Περίσταλση
Στη βιολογία και ειδικότερα στο μεταβολισμό με τον ελληνικό, διεθνή σήμερα, όρο **περίσταλση**, ή *περισταλτική κίνηση* ή **περισταλτισμός**, χαρακτηρίζεται η εναλλασσόμενη σύσπαση και χαλάρωση, από άνω προς τα κάτω τόσο των λείων μυϊκών ινών του χιτώνα του στομάχου όσο και των διαμήκων μυών του γαστρεντερικού σωλήνα.  
 
Κατά την περίσταλση δημιουργούνται κυματικές κινήσεις σε όλο το μήκος του πεπτικού σωλήνα και ιδιαίτερα του γαστρεντερικού με συνέπεια το περιεχόμενο αυτών να μετακινείται έτσι προς μία κατεύθυνση.

Χαρακτηριστική εικόνα της περίσταλσης είναι η παρατηρούμενη στους γαιοσκώληκες κυματική κίνησή τους (περισταλτική κίνηση).

Η περίσταλση αποτελεί μία πολύ σημαντική λειτουργία της πέψης των ζώων που ενεργεί εντονότερα τόσο στο στάδιο αυτής καθαυτής της πέψης, όσο και στο στάδιο της αποπάτησης, που χωρίς την λειτουργία αυτής αμφότερες οι άλλες δεν θα μπορούσαν να συντελεστούν.

Δείτε επίσης
------------

* Κατάσταλση
* Έμετος
* Βορβορυγμός
Για άλλα άτομα με το ίδιο όνομα, δείτε: Πολύειδος (αποσαφήνιση).  

Ο **Πολύειδος ο Θεσσαλός**, γνωστός και ως **Πολυειδής** και **Πόλυδος** (ονόματα που μεταφράζονται όλα ως «πολυμαθής»), ήταν αρχαίος Έλληνας στρατιωτικός μηχανικός του 4ου αιώνα π.Χ. στην υπηρεσία του Φιλίππου. Ο Πολύειδος επέφερε βελτιώσεις στον κεκαλυμμένο πολιορκητικό κριό που εφαρμόσθηκαν κατά την πολιορκία του Βυζαντίου από τον Φίλιππο το 341 π.Χ. ενώ ανέπτυξε και διαφορετικούς τύπους της ίδιας μηχανής. Δύο φημισμένοι μαθητές του Πολύειδου ήταν οι Διάδης ο Πελλαίος, γνωστός και με το επίθετο «ο Πολιορκητής», και ο Χαρίας, οι οποίοι συνόδευσαν τον Μέγα Αλέξανδρο στην εκστρατεία του. Ο Πολύειδος υπήρξε ο εφευρέτης της ελεπόλεως, παρότι μερικοί συγγραφείς αναφέρουν ως εφευρέτη τον Επίμαχο τον Αθηναίο, ο οποίος απλώς τη βελτίωσε περί το 304 π.Χ.. Η ελέπολις του Πολύειδου χρησιμοποιήθηκε επίσης στην πολιορκία του Βυζαντίου. Η διάσωση των ονομάτων του Πολύειδου, του Διάδη και αρκετών άλλων αποκαλύπτει την εκτίμηση που έχαιραν οι στρατιωτικοί μηχανικοί από τους Μακεδόνες.

Πηγές
-----

* Βιτρούβιος: x. 19. s. 13. §3.
* Campbell, Duncan B. *Greek and Roman Siege Machinery 399 BC-AD 363*. Osprey Publishing, 2003. ISBN 1-84176-605-4.
Το **«Περί πολυνομίας»** είναι απόσπασμα από Αρεοπαγιτικό του Ισοκράτη, όπου υποστηρίζει ότι η πολυνομία δεν είναι σημείο καλής διοίκησης, αλλά αντίθετα είναι δείγμα κακοδιοικήσεως. Εκείνο που επιβάλλεται είναι η διάπλαση τους ήθους των πολιτών.
«ἔπειτα τά γε πλήθη καὶ τὰς ἀκριβείας τῶν νόμων σημεῖον εἶναι τοῦ κακῶς οἰκεῖσθαι τὴν πόλιν ταύτην· ἐμφράγματα γὰρ αὐτοὺς ποιουμένους τῶν ἁμαρτημάτων πολλοὺς τίθεσθαι τοὺς νόμους ἀναγκάζεσθαιδεῖν δὲ τοὺς ὀρθῶς πολιτευομένους οὐ τὰς στοὰς ἐμπιπλάναι γραμμάτων, ἀλλ’ ἐν ταῖς ψυχαῖς ἔχειν τὸ δίκαιον· οὐ γὰρ τοῖς ψηφίσμασιν ἀλλὰ τοῖς ἤθεσιν καλῶς οἰκεῖσθαι τὰς πόλεις, καὶ τοὺς μὲν κακῶς τεθραμμένους καὶ τοὺς ἀκριβῶς τῶν νόμων ἀναγεγραμμένους τολμήσειν παραβαίνειν, τοὺς δὲ καλῶς πεπαιδευμένους καὶ τοῖς ἁπλῶς κειμένοις ἐθελήσειν ἐμμένειν.
Την ίδια νύξη κάνει ο Ισοκράτης και στο περί ειρήνης, όπου αναφέρει ότι οι Τριβαλλοί και οι Λευκανοί, ενώ έχουν θεσπίσει πολλούς νόμους (πλείστους δέ τιθέμενοι νόμους ούτως ολίγον αυτών φροντίζομεν) πρβλ και Τάκιτος, Χρονικά (Annales) **Corruptissima rebublica plurimae leges** (Άκρως διαφθαρμένη η πολιτεία με την πολυνομία). Την ίδια άποψη έχει και ο Πλάτων, ο οποίος αντιτίθεται στην πολυνομία πιστεύοντας ότι οι ισχύοντες νόμοι επιβάλλον εκ των υστέρων και με την απειλή ποινής τη συμμόρφωση των πολιτών, ενώ αυτοί οφείλουν να διαμορφώνουν τις αντιλήψεις τους με βάση τους πρωτογενείς ηθικούς κανόνες και τους άγραφους νόμους.

Ο Διονύσιος ο Αλικαρνασσεύς εξαίρει το σχετικό χωρίο και για τη συμμετρία του , πού έχει ως εξής σε νεοελληνική απόδοση:

> «ἔπειτα τά γε πλήθη καὶ τὰς ἀκριβείας τῶν νόμων σημεῖον εἶναι τοῦ κακῶς οἰκεῖσθαι τὴν πόλιν ταύτην· ἐμφράγματα γὰρ αὐτοὺς ποιουμένους τῶν ἁμαρτημάτων πολλοὺς τίθεσθαι τοὺς νόμους ἀναγκάζεσθαιδεῖν δὲ τοὺς ὀρθῶς πολιτευομένους οὐ τὰς στοὰς ἐμπιπλάναι γραμμάτων, ἀλλ’ ἐν ταῖς ψυχαῖς ἔχειν τὸ δίκαιον· οὐ γὰρ τοῖς ψηφίσμασιν ἀλλὰ τοῖς ἤθεσιν καλῶς οἰκεῖσθαι τὰς πόλεις, καὶ τοὺς μὲν κακῶς τεθραμμένους καὶ τοὺς ἀκριβῶς τῶν νόμων ἀναγεγραμμένους τολμήσειν παραβαίνειν, τοὺς δὲ καλῶς πεπαιδευμένους καὶ τοῖς ἁπλῶς κειμένοις ἐθελήσειν ἐμμένειν».  
> 
> -«Ο μεγάλος αριθμός και η ακριβολογία των νόμων φανερώνουν ότι η πόλη αυτή δεν διοικείται σωστά, γιατί υπάρχει ανάγκη να θεσπίζονται πολλοί νόμοι που μπαίνουν φραγμός στις παρανομίες. Πίστευαν πως όσοι πολιτεύονται με ορθό τρόπο, δεν χρειάζεται να γεμίζουν τις στοές με γραπτούς νόμους, αλλά να έχουν στην ψυχή τους την έννοια του δικαίου, γιατί οι πόλεις διοικούνται καλά με βάση το ήθος των πολιτών και όχι με πολλά ψηφίσματα· οι πολίτες που έχουν κακή αγωγή θα τολμήσουν να παραβούν ακόμα και τους πιο ακριβείς νόμους, ενώ οι πολίτες που έχουν διαπαιδαγωγηθεί σωστά θα υπακούσουν εκούσια και στους απλώς ισχύοντες νόμους».
> 
>

Παραπομπές
----------

1. ↑  Ισοκράτης, Περί ειρήνης
2. ↑  Τάκιτος Annales, III, 27
3. ↑  Corruptissima re publica plurimae leges
Ο **Πολύβιος Μπρακατσέλος** , (Πάτρα 1963), είναι πρώην Έλληνας διεθνής αθλητής του χάντμπολ και νυν προπονητής.

Ξεκίνησε τον αθλητισμό αρχικά με την υδατοσφαίριση από τον ΝΟΠ για να τον κερδίσει το χάντμπολ. 
Το 1981 γράφτηκε στον Έσπερο Πάτρας στη θέση του Ίντερ , και ακολούθως σαν τερματοφύλακας στον Φοίνικα Πάτρας, Δούκα για να τελειώσει την καριέρα του στον Ηρακλή Πατρών το 1991.

Διεθνής με την εθνική νέων από το 1982 και την εθνική αντρών .

Διεθνής βαπτίσθηκε με την εθνική νέων από το 1982 στους Βαλκανικούς Αγώνες Νέων στην Άγκυρα της Τουρκίας και στη συνέχεια την Εθνική Ανδρών. 
Έχει συμμετάσχει με την Εθνική ομάδα των Ανδρών στους Βαλκανικούς Αγώνες στο Μπουργκάς της Βουλγαρίας το 1985, στο Παγκόσμιο Πρωτάθλημα croup c στη Λισσαβώνα το 1986, στους Μεσογειακούς Αγώνες στη Συρία το 1987, στους Βαλκανικούς Αγώνες στο Αράντ της Ρουμανίας το 1991 με ιδιαίτερη επιτυχία, υπό την καθοδήγηση των προπονητών Cervinski- Γεροδήμου, καθώς επίσης σε πολλά διεθνή τουρνουά στο Βέλγιο-Γερμανία-Γαλία-Λυβίη-Πορτογαλία.
Τελειώνοντας την αθλητική του καριέρα έγινε προπονητής περνώντας από τον πάγκο των Φοίνικα Πατρών (1988 - 1990), των κλιμακίων της ΕΣΧΠ (1990 - 1992),καθηγητής Φυσικής Αγωγής στίς Τάξεις Αθλητικής Διευκόλυνσης (handball)1991-1998,προπονητής του Έσπερου Πατρών , του Ηρακλή Πατρών, του Ολυμπιακού Πατρών, της Ορμής (2005-2006) και του Μινώταυρου Πάτρας 2008-2009.

Παραιτήθηκε από τον Μινώταυρου Πάτρας τον Απρίλιο 2009, διότι αποχώρησαν αρκετοί αθλητές του Συλλόγου λόγω της μη επίλυσης των προβλημάτων των.
Ο **Μερκούρης Κυρατσούς** (1925 - 6 Μαΐου 1990) ήταν Έλληνας δικηγόρος και πολιτικός.

Βιογραφικά στοιχεία
-------------------

### Σπουδές και αντιστασιακή δράση

Γεννήθηκε στην Κοζάνη και σπούδασε νομικά στη Θεσσαλονίκη. Εργάστηκε ως δικηγόρος. Ήταν ενεργός στο κίνημα της νεολαίας του Σβώλου και για τον λόγο αυτό υπηρέτησε τη στρατιωτική του θητεία σε τάγμα σκαπανέων, στη Μακρόνησο.

### Πολιτική σταδιοδρομία

Εξελέγη Δήμαρχος Κοζάνης στις εκλογές του 1964 και υπηρέτησε ως την παύση του από τη χούντα, το 1967.
Τον Ιούλιο του 1964 έγινε ο πρώτος πρόεδρος της ομάδας της Κοζάνης (ως το 1966), ως δήμαρχος και πρόεδρος του Ολυμπιακού Κοζάνης. Ήταν μέλος της Κεντρικής Ένωσης Δήμων και Κοινοτήτων.

Μεταπολιτευτικά ήταν ιδρυτικό μέλος του ΠΑΣΟΚ και υποψήφιος βουλευτής με το κίνημα, το 1974. Εξελέγη βουλευτής στην εκλογική περιφέρεια Κοζάνης για πρώτη φορά στις εκλογές του 1977, επανεξελέγη το 1985 αντικαθιστώντας τον Θεμιστοκλή Βύζα, όπως επίσης και στις δύο εκλογικές αναμετρήσεις του Ιουνίου και του Νοεμβρίου του 1989. Την περίοδο από το 1981 ως το 1985 υπήρξε γενικός γραμματέας του υπουργείου Βορείου Ελλάδας.

### Θάνατος

Απεβίωσε από ανακοπή της καρδιάς, δύο μήνες έπειτα από τη λήξη της τελευταίας του κοινοβουλευτικής θητείας, σε ηλικία 65 ετών το 1990 στη διάρκεια εκδρομής στο Καταφύγιο Κοζάνης και ειδικότερα στο ορειβατικό καταφύγιο του Βελβενδού. Το όνομά του δόθηκε σε καταφύγιο του ΣΕΟ Κοζάνης. Επίσης, στη μνήμη του Κυρατσού διεξάγεται κάθε χρόνο ένα τουρνουά ποδοσφαίρου.

Παραπομπές
----------

1. ↑  Δήμος Κοζάνης Αρχειοθετήθηκε 2016-10-18 στο Wayback Machine. διατελέσαντες δήμαρχοι Κοζάνης.
2. ↑  Κοζάνη: Κυρία 50 ετών, Onsports.gr, 15-8-2014, ανάκτηση 6-5-2016.
3. ↑  Θητεία στο Κοινοβούλιο, Βουλή των Ελλήνων.
4. ↑  Έθνος, 7-5-1990, Πέθανε ο Μ. Κυρατσούς, σελ. 7.
5. ↑  εφ. Εξόρμηση, Απώλεια για τη Δημοκρατική Παράταξη ο θάνατος του Μ. Κυρατσού, σελ. 2.
6. ↑  Πρωτομαγιά στο Καταφύγιο του ΣΕΟ Κοζάνης στα Πιέρια[*νεκρός σύνδεσμος*]
7. ↑  Τουρνουά Μερκούρης Κυρατσούς 2013 Αρχειοθετήθηκε 2016-09-10 στο Wayback Machine. 19-1-2014, ανάκτηση 6-5-2016.
Η περιοχή πισσώδους άμμου Αθαμπάσκα, στην Αλμπέρτα του Καναδά είναι μια πολύ μεγάλη πηγή πισσώδους άμμου, που μπορεί να αναβαθμιστεί σε συνθετικό αργό πετρέλαιο.
Πισσώδης ψαμμίτης από την Καλιφόρνια, ΗΠΑ.

  

Η **πισσώδης άμμος** (αγγλικά: *οil sands* ή *crude bitumen* ή *bituminous sands*) είναι μια μορφή μη συμβατικού κοιτάσματος πετρελαίου. Τα αποθέματα πισσώδους άμμου αποτελούνται από φυσικά μείγματα άμμου, αργίλου, νερού και ιδιαίτερα μεγάλου ιξώδους μειγμάτων βαρέων υδρογονανθράκων (πιθανώς και με θειούχες προσμείξεις), είτε σε μορφή πισσώδους κινούμενης άμμου, είτε εγκλωβισμένων μέσα σε πισσώδη ψαμμίτη.

Φυσικά υπάρχοντα κοιτάσματα πισσώδους άμμου έχουν αναφερθεί σε πολλές χώρες, αλλά έχουν βρεθεί σε εξαιρετικά μεγάλες ποσότητες στον Καναδά.

Άλλα μεγάλα κοιτάσματα βρίσκονται στο Καζακστάν, στη Ρωσία και στη Βενεζουέλα. Εκτιμάται ότι τα παγκόσμια κοιτάσματα πετρελαίου ανέρχονται σε περισσότερο από 320 κ.χλμ... Αυτή η εκτίμηση συμπεριλαμβάνει κοιτάσματα που δεν έχουν ακόμη ανακαλυφθεί. Τα αποδεδειγμένα κοιτάσματα πισσώδους άμμου ανέρχονται περίπου στα 16 κ.χλμ. Τα συνολικά αποθέματα πισσώδους άμμου εκτιμάται ότι ανέρχονται σε 39,694 κ.χλμ. από τα οποία 28,11 κ.χλμ. δηλαδή περί το 70,8%, βρίσκονται στην Αλμπέρτα του Καναδά.

Aναφορές
--------

1. ↑  «What Is Bitumen(Asphalt)?». Bitumena. Αρχειοθετήθηκε από το πρωτότυπο στις 12 Ιουνίου 2016. Ανακτήθηκε στις 5 Ιουνίου 2016.
2. ↑  Suryakanta. «15+ differences between bitumen and tar used in road construction». CivilBlog.org. Ανακτήθηκε στις 5 Ιουνίου 2016.
3. ↑  Pierre-René Bauquis (16 Φεβρουαρίου 2006). «What the future for extra heavy oil and bitumen: the Orinoco case». World Energy Council. Αρχειοθετήθηκε από το πρωτότυπο στις 2 Απριλίου 2007. Ανακτήθηκε στις 10 Ιουλίου 2007.
4. ↑  *Alberta's Oil Sands: Opportunity, Balance* (PDF). Government of Alberta. Μαρτίου 2008. ISBN 978-0-7785-7348-7. Αρχειοθετήθηκε από το πρωτότυπο (PDF) στις 27 Νοεμβρίου 2014. Ανακτήθηκε στις 13 Μαΐου 2008.
5. ↑  «About Tar Sands». Αρχειοθετήθηκε από το πρωτότυπο στις 4 Σεπτεμβρίου 2014. Ανακτήθηκε στις 24 Ιουνίου 2019.
6. ↑  «Bitumen and heavy crudes: The energy security problem solved?». *Oil and Energy Trends* **31** (6): 3–5. 2006. doi:10.1111/j.1744-7992.2006.310603.x.
Συντεταγμένες: 41°21′7.56″N 42°29′27.96″E﻿ / ﻿41.3521000°N 42.4911000°E﻿ / 41.3521000; 42.4911000

Το καμπαναριόΤο μοναστηριακό συγκρότημα περιλαμβάνει ένα παρεκκλήσι και ένα παραβήμα.
Το **Μοναστήρι του Τζακισμάνι** ( γεωργιανά: ჯაყისმანის მონასტერი) ή **Ιερά Μονή Αναστάσεως του Τζακισμάνι** είναι μία μεσαιωνική μοναστική εκκλησία στη Γεωργία, περίπου 20 χλμ. νοτιοδυτικά της πόλης Βαλέ του Δήμου Ακχταλτσίχε στο μχάρε Σάμτσχε-Τζαβαχέτι της Γεωργίας. Αποκαταστάθηκε και επανακατοικήθηκε από μοναχούς το 2010. Το όνομα *Τζακισμάνι* είναι μια παραφθορά του Γεωργιανού όρου *Τζακισουμπάνι* (γεωργιανά: ჯაყისუბანი) που σημαίνει «περιοχή του Τζάκι». 

Το Μοναστήρι βρίσκεται στην ιστορική επαρχία Σάμτσχε, εντός της Γεωργιανής- Τουρκικής συνοριακής ζώνης. Είναι προσβάσιμο μέσω χωματόδρομου που βρίσκεται μετά το Γεωργιανό συνοριακό σημείο ελέγχου. Το μοναστηριακό συγκρότημα περιλαμβάνει μία κύρια εκκλησία, που είναι αφιερωμένη στη Ανάσταση, δύο μικρά παρεκκλήσια (εκ των οποίων το ένα μάλλον πρόκειται για παστοφόριο ή παραβήμα, δηλαδή ένα δωμάτιο στην πλευρά της αψίδας), και ένα κατεστραμμένο νάρθηκα. Η κύρια εκκλησία είναι ένα εκλεπτυσμένο αρχιτεκτονικό σχέδιο τυπικής εκκλησίας, που χρονολογείται του 9ου ή 10ου αιώνα και από άποψη τεχνοτροπίας έχει κοινά χαρακτηριστικά με τις εκκλησίες του Τζαβαχέτι και του Τάο-Κλαριέτι. Κοντά στο μοναστήρι, στην κοιλάδα Ποτσκόβι, υπάρχουν τα ερείπια του μεσαιωνικού κάστρου του Τζάκι που ανήκε στη δυναστεία των Ζακέλι.  Το 2006, το μοναστήρι του Τζακισμάνι συμπεριλήφθηκε στον κατάλογο με τα Αμετακίνητα Πολιτιστικά Μνημεία Εθνικής Σημασίας της Γεωργίας.

Παραπομπές
----------

1. 1 2  Silagadze 2012.
2. ↑  «საქართველოს პრეზიდენტის ბრძანებულება № 665 [Order of the President of Georgia #665]» (στα Georgian). *Sakartvelos sakanonmdeblo matsne* (Tbilisi). 7 November 2006.. Ανακτήθηκε στις 9 September 2013.
3. ↑  «Μοναστήρι του Τζακισμάνι» (PDF).
4. ↑  «Το καμπαναριό του Τζακισμάνι». *memkvidreoba.gov.ge*. Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 13 Ιουλίου 2019.
5. ↑  «Υπόγειοι θάλαμοι». *memkvidreoba.gov.ge*. Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 13 Ιουλίου 2019.
Μελανίες
Οι **Μελανίες (nimbus)** αποτελούν επίσημη κατηγορία νεφών σύμφωνα με τον Άτλαντα νεφών που εξέδωσε το
1957 ο Π.Μ.Ο. και χρησιμοποιείται από τους Μετεωρολόγους σε όλα τα Γραφεία Καιρού του Κόσμου.

Χαρακτηριστικά
--------------

Οι Μελανίες είναι νέφη συνήθως ογκώδη και πυκνά, που ονομάζονται έτσι επειδή η βάση τους είναι πολύ σκοτεινή. Σε αντίθεση με τους Σωρειτομελανίες, οι οποίοι δημιουργούνται συνήθως κατά την περίοδο του Καλοκαιριού, οι Μελανίες μπορεί να δημιουργηθούν ακόμα και στη διάρκεια του Χειμώνα.

Φαινόμενα που προκαλούν
-----------------------

Τα νέφη αυτά, όταν δημιουργηθούν, καλύπτουν όλο τον ουρανό και δε βλέπουμε παρά μόνο τη βάση τους. Όταν δημιουργηθούν Μελανίες, είναι σίγουρο ότι θα ακολουθήσει βροχή ή χιόνι. Οι βροχές που πέφτουν από τους Μελανίες είναι συνεχείς, συχνά και καταρρακτώδεις, και μερικές φορές μπορεί να συνοδεύονται και από χαλάζι. Σε μέρη που βρίσκονται πάνω από ορισμένο υψόμετρο, τα νέφη αυτά γίνονται τόσο πυκνά, ώστε σκεπάζουν τα πάντα και η βάση τους σχεδόν φτάνει ή και ακουμπά στο έδαφος. Στα υψόμετρα αυτά, δεν ακολουθεί βροχή, αλλά μια έντονη χιονόπτωση.

Δείτε επίσης
------------

* Σωρειτομελανίας
* Μελανοστρώματα

Εξωτερικοί σύνδεσμοι
--------------------


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα nimbus cloud  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Μελίχ Τζεβντέτ Αντάυ** (**Melih Cevdet Anday**) (13 Μαρτίου 1915 - 29 Νοεμβρίου 2002), ήταν Τούρκος ποιητής και συγγραφέας, ο οποίος αποτέλεσε την εμπροσθοφυλακή του κινήματος Γκαρίπ μαζί με τους Ορχάν Βελί και Οκτάυ Ριφάτ.

Η μοναδική του ποίηση στέκεται εκτός των παραδοσιακών ποιητικών κινημάτων αναζητώντας νέους δρόμους για την ποίηση.

Η καινούρια αυτή ποιητική έκφραση προσπάθησε να είναι απλή, στην καθομιλουμένη, πραγματική, καθημερινή—μια "άτεχνη" τέχνη για την εξυπηρέτηση των απλών ανθρώπων.

Βιογραφία
---------

Γεννήθηκε το 1915 στην Κωνσταντινούπολη.

Αποφοίτησε από το Γυμνάσιο *Gazi* της Άγκυρας και άρχισε να εργάζεται ως σύμβουλος στο Υπουργείο Παιδείας. Εργάστηκε επίσης ως δημοσιογράφος και έγραψε διάφορα άρθρα για τις εφημερίδες Ακσάμ και Τζουμχουριέτ. Μετά το 1954, εργάστηκε ως δάσκαλος στο Συνεδριακό Ωδείο της Κωνσταντινούπολης.

Συνέγραψε έναν αριθμό μυθιστορημάτων, ενώ έχει μεταφράσει και αρκετά βιβλία στα Τουρκικά. Κατά τη διάρκεια της καριέρας του που διήρκεσε εξήμισι δεκαετίες, ο Μελίχ Τζεβντέτ Αντάυ δημοσίευσε ένδεκα ποιητικές συλλογές, οχτώ θεατρικά έργα, οχτώ μυθιστορήματα, δεκαπέντε συλλογές δοκιμίων, ένα βιβλίο με απομνημονεύματα και κέρδισε όλα τα βραβεία ποίησης της Τουρκίας.

Το 1971 η UNESCO τον τίμησε—παράλληλα με διεθνείς λογοτεχνικούς γίγαντες όπως ο Σαίξπηρ, ο Δάντης, ο Τολστόι, ο Θερβάντες, κ.ά.

Το έργο του έχει μεταφραστεί στα Ρωσικά, Γερμανικά, Ουγγρικά, Ρουμανικά και Αγγλικά.

Εκδόσεις
--------

* Garip (μαζί με τους Ορχάν Βελί και Οκτάυ Ριφάτ, 1941)
* Rahatı Kraçan Ağaç
* Kolları bağlı Odysseus
* Göçebe Denizin Üstünde
* Ölümsüzlük Ardında Gılgamış
* Teknenin Ölümü,Tanıdık Dünya
* Güneşte
* Yağmurun Altında
* Gizli Emir
* Raziye
* Dört Oyun

Δείγμα της ποίησής του
----------------------

#### Τα μάτια μου είναι μπλε

Χάνεσαι από τα μάτια μου  

Μέσα στο δρόμο  

Όλα μπλε

Πηγές
-----

1.*Μ.Τζ.Αντάι: "Η συζήτηση δεν είναι αρκετή για τη συνεννόηση των ανθρώπων".* Περιοδικό "ΕΙ", τ.8/1994 σ. 11 & 38-39

Παραπομπές
----------

1. ↑  (Αγγλικά) *SNAC*. w6sn147p. Ανακτήθηκε στις 9  Οκτωβρίου 2017.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11888750r. Ανακτήθηκε στις 10  Οκτωβρίου 2015.

Ποιήματά του στα Αγγλικά
-
Βιογραφία στα αγγλικά-
[*νεκρός σύνδεσμος*]

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49220867
* **Europeana**: agent/base/92070
* LCCN: n81093309
* ISNI: 0000 0003 6849 7503
* GND: 119537850
* SUDOC: 026685779
* BNF: cb11888750r (data)
* BIBSYS: 99023849
* MusicBrainz: 5775e29d-34b3-4199-8fa3-935fb413ac0c

 |

 |
Ο **Πουράν Μπαγκάτ** ήταν Παντζάμπι ασκητής και Πρίγκιπας της πόλης Σιαλκότ. Σήμερα λατρεύεται επίσης ως Μπάμπα Σαχάζ Νατ Τζι.

Υπόβαθρο
--------

Ο Πουράν γεννήθηκε από τη Βασίλισσα Ίτσιρα, την πρώτη σύζυγο του Ρατζά Σαλμπάν Κάχλον Έπειτα από εισήγηση των αστρολόγων, ο Πουράν απομακρύνθηκε και μεγάλωσε μακριά από τον Βασιλιά για τα πρώτα δώδεκα χρόνια της ζωής του. Λέγεται πως ο Βασιλιάς δεν μπορούσε να δει το πρόσωπο του γιου του. Ενώ ο Πουράν ήταν μακριά, ο Βασιλιάς παντρεύτηκε ένα νεαρό κορίτσι με το όνομα Λούνα, της οποίας η οικογένεια προερχόταν από χαμηλότερης θέση κάστα. Έπειτα από δώδεκα χρόνια απομόνωσης, ο Πουράν επέστρεψε στο παλάτι. Εκεί, η Λούνα άρχισε να έλκεται ερωτικά από τον Πουράν, με τον οποίο είχαν την ίδια ηλικία. Ως ο θετός γιος της Λούνα, ο Πουράν δεν ενέκρινε τις προθέσεις της και την απέρριψε. Η Λούνα, πληγωμένη, τον κατηγόρησε πως είχε παραβιάσει την τιμή της.

Έπειτα από αυτό, διατάχθηκε ο Πουράν να ακρωτηριαστεί και να εκτελεστεί. Οι στρατιώτες του έκοψαν τα χέρια και τα πόδια και τον πέταξαν στο πηγάδι που βρισκόταν στο δάσος. Μια μέρα, ο Γκουρού Γκόρακνατ περνούσε από εκεί με τους ακολούθους του και άκουσε μια φωνή να έρχεται από το πηγάδι. Τον έβγαλε έξω και αργότερα τον υιοθέτησε, ενώ ο Πουράν έγινε και ο ίδιος γιόγκι.

Λατρεία
-------

Ο Πουράν, επίσης γνωστός ως Μπάμπα Σαχάζ Νατ Τζι, είναι το ανώτατο κεφάλι των Τζαντίγιαλς, μιας Ινδουιστικής κάστας. Οι Τζαντίγιλας συγκεντρώνονται δύο φορές το χρόνο στο Γκουρού Πουρνιμά και για να προσκυνήσουν τον Πουράν Μπαγκάτ. Ο ναός του Μπάμπα Σαχάζ Νατ Τζι βρίσκεται στο Πακιστάν, αλλά μετά τη διαίρεση της Ινδίας, οι Τζαντίγιαλς έχτισαν έναν δεύτερο ναό στην Τζάντι κοντά στην Χιραναγκάρ, Τζαμού, έναν τρίτο στην Τάραγκαρ κοντά στην Ντιναναγκάρ κι έναν τέταρτο στην Ντοράνγκλα.

Οι οικογένειας Τζαντίγιαλ που προέρχονταν από το Πακιστάν, αγόρασαν τον άμμο εκείνου του ναού και τον χρησιμοποίησαν για να ανοικοδομήσουν έναν μικρό ναό στην Τάραγκαρ. Κόσμος από όλη την Ινδία πηγαίνει εκεί για προσκύνημα.

Επιπρόσθετα, οι Τζαντίγιλας έχτισαν ναούς στην Άγκρα και στην Ούντχαμπουρ. Η πόλη της Ούντχαμπουρ είναι επίσης γνωστή ως Ντεβίκα Νάγκρι. Οι Τζαντίγιαλς γιορτάζουν και λατρεύουν τον Μπάμπα Σαχάζ Νατ Τζι δύο φορές τον χρόνο στα Μπουντ Πουρνιμά και Καρτίκ Πουρνιμά.

Παραπομπές
----------

1. ↑  Laddhu Ram. *Kissa Puran Bhagat*. Lahore: Munshi Chiragdeen. Αρχειοθετήθηκε από το πρωτότυπο στις 9 Αυγούστου 2017. Ανακτήθηκε στις 14 Νοεμβρίου 2019.
2. ↑  Muhammad Hassan Miraj (8 Οκτωβρίου 2012). «Pooran Bhagat». *www.dawn.com*. Αρχειοθετήθηκε από το πρωτότυπο στις 28 Μαρτίου 2014. Ανακτήθηκε στις 14 Νοεμβρίου 2019.
Ο **Πουργκάζ** ή **Ινιάζορ Πουργκάζ** (έρζυα: Пургаз (Инязор Пургаз), ρωσικά: Пургас, *Purgas*) ήταν ηγέτης των Έρζυα στο πρώτο μισό του 13ου αιώνα. Ήταν  Μεγάλος Δούκας (*ινιάζορ*) του Ερζιανικού Πριγκιπάτου του Πουργκάζ. Ήταν σύμμαχος της Βουλγαρίας του Βόλγα, και αντιστάθηκε στην επέκταση της Ρωσίας του Σούζνταλ στην περιοχή. Αργότερα, έγινε σύμβολο της Ερζιανικής ανεξαρτησίας και θρυλικό άτομο.

Ζωή
---

Το όνομα Πουργκάζ αναφέρθηκε στα ρωσικά χρονικά αρκετές φορές. Τον Ιανουάριο του 1229 ο στρατός απώθησε μια επιδρομή των ρώσων πριγκίπων Γιαροσλάβ Βσεβολόντοβιτς, Βασίλι Κονσταντίνοβιτς και Βσεβολόντ Κονσταντίνοβιτς. Στη συνέχεια, ο Πουργκάζ νίκησε τον πρίγκιπα των Μόκσα, τον Πουρές. Τον Απρίλιο του 1229 προσπάθησε να ανακτήσει το Νίζνι Νόβγκοροντ από τους Ρώσους, το οποίο παλαιότερα ήταν ο οικισμός των Έρζυα Ομπράν Ος. Τα στρατεύματά έκαψαν τον οικισμό, αλλά η ακρόπολη παρέμεινε ασφαλής. Αρκετούς μήνες αργότερα νικήθηκε από τον Πουρές. Είναι γνωστό ότι κατά τη διάρκεια της βασίλειας του Πουργκάζ Ρώσοι αγρότες κατέφυγαν στο πριγκιπάτο του.

Το καλοκαίρι του 1237 αντιστάθηκε με επιτυχία στην προέλαση των Μογγόλων, αλλά το φθινόπωρο-χειμώνα του 1238-1239 νικήθηκε.

Ύστερη αντίληψη
---------------

Από τον 13ο αιώνα, ο Πουργκάζ είχε θεοποιηθεί ως  μυθικός ήρωας και άρχισε να αποκαλείται Βασιλιάς της Μορδοβίας. Στους επόμενους αιώνες, ο Πουργκάζ συνέχισε να θεωρείται ως ήρωας των Έρζυα.

Δείτε επίσης
------------

* Γλώσσα Έρζυα
* Μορδβίνοι
Το **Πισγκάτ Ζεέβ** (εβραϊκά: פסגת זאב‎) είναι ισραηλινός οικισμός στα Ανατολικά Ιεροσόλυμα και η μεγαλύτερη κατοικημένη γειτονιά στα Ιεροσόλυμα με πληθυσμό άνω των 50.000 κατοίκων. Το Πισγκάτ Ζεέβ ιδρύθηκε από το Ισραήλ ως μία από τις πέντε περιφερειακές γειτονιές της πόλης στην ξηρά που προσαρτήθηκε αποτελεσματικά μετά τον Πόλεμο των Έξι Ημερών του 1967.

Η διεθνής κοινότητα θεωρεί τους ισραηλινούς οικισμούς στα Ανατολικά Ιεροσόλυμα παράνομους σύμφωνα με το διεθνές δίκαιο, αλλά η ισραηλινή κυβέρνηση το αμφισβητεί.

Το Πισγκάτ Ζεέβ βρίσκεται ανατολικά του Σουαφάτ και του Μπέιτ Χανίνα, δυτικά της Χίζμα, νότια του Νέβε Γιάακοβ και βόρεια της Άνατα και του στρατοπέδου προσφύγων του Σουαφάτ. Το ισραηλινό φράγμα της Δυτικής Όχθης περιλαμβάνει το Πισγκάτ Ζεέβ στο βόρειο τμήμα των Ιεροσολύμων, ενώ αποκλείει το στρατόπεδο προσφύγων Σουαφάτ από την πόλη που διατρέχει εδώ σε σχήμα ς.

Παραπομπές
----------

1. ↑  (Αγγλικά) *GeoNames*. 2005. www.geonames.org/282479/pisgat-ze-ev.html. Ανακτήθηκε στις 2  Ιουνίου 2021.
2. 1 2  Andrew James Clarno, University of Michigan (2009). *The empire's new walls: Sovereignty, neo-liberalism, and the production of space in post-apartheid South Africa and post-Oslo Palestine/Israel*. ISBN 978-1-109-11520-8. [*νεκρός σύνδεσμος*]
3. ↑  Pisgat Ze'ev at GoJerusalem.com
4. ↑  «The Geneva Convention». BBC News. 10 December 2009.. Ανακτήθηκε στις 27 November 2010.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 246630245

 |

 |
Οι παραπλωτήρες στη πρύμνη του ΝΑ Αηδών.

Ο **Παραπλωτήρας** είναι μια συσκευή που χρησιμοποιείται στη ναρκαλιεία. Πρόκειται για πλωτήρα ατρακτοειδούς κατασκευής που φέρει πτερύγια. Ο παραπλωτήρας συνδέεται με μακρύ συρματόσχοινο (ρυμούλκιο) από τη πρύμνη του Ναρκαλιευτικού. Κατά τη ρυμούλκηση τα πτερύγια που φέρει έχουν τέτοια διάταξη ώστε, αν και ο εν λόγω παραπλωτήρας έχει θετική πλευστότητα, να κινείται σε ορισμένο βάθος, από την επιφάνεια και ταυτόχρονα ν΄ απομακρύνεται (να ξανοίγεται) της πορείας που ακολουθεί το ναρκαλιευτικό, εξ ου και παρα+πλωτήρας. Το συρματόσχοινο (ρυμούλκιο) κατά διαστήματα ή περί το τέλος φέρει άλλοτε ειδικούς κόπτες και άλλοτε αγκύλια (γάτζους).  

Κατά τη διάρκεια της ναρκαλιείας όταν το ρυμούλκιο συναντήσει το κάθετο συρματόσχοινο που συνδέει τη θαλάσσια νάρκη με την άγκυρά της τότε αυτό αρχίζει να παρασύρει τη νάρκη και σιγά - σιγά αυτή ν΄ ανέρχεται στην επιφάνεια όπου και ακολουθεί η εξουδετέρωσή της, συνήθως με βολή.

Κάθε ναρκαλιευτικό μπορεί να προβεί σε ναρκαλιεία με δύο ή και περισσότερους παραπλωτήρες, συνήθως όμως ανά ένα από κάθε πλευρά, δημιουργώντας έτσι κάθε φορά ένα ελεύθερο διάδρομο. Ειδικότερα σε αποβατικές επιχειρήσεις σε ακτή όντως γνωστή ως ναρκοθετημένη, τα ναρκαλιευτικά δεν επιχειρούν ναρκαλιεία σ΄ όλη τη θαλάσσια έκταση αλλά περιορίζονται κινούμενα κάθετα προς την ακτογραμμή δημιουργώντας ελεύθερους διαδρόμους από τους οποίους στη συνέχεια και επιχειρούνται οι αποβάσεις.

Βλέποντας κανείς σήμερα ένα ναρκαλιευτικό οι παραπλωτήρες είναι εμφανέστατοι στη πρύμνη του πλοίου λόγω του σχήματός τους και το λευκού συνήθως χρωματισμού τους.

Παλαιότερα γινόταν και επιχείρηση ναρκαλιείας από δύο μαζί ναρκαλιευτικά που ρυμουλκούσαν ένα παραπλωτήρα σε μορφή γρίπου.
Ο **παρασιτικός δίδυμος** είναι ένας συγκεκριμένος τύπος συζευγμένου διδύμου που έχει σταματήσει να αναπτύσσεται κατά τη διάρκεια της κύησης, αλλά είναι σωματικά προσκολλημένος στο πλήρως αναπτυσσόμενο δίδυμο. Το πλήρως αναπτυγμένο έμβρυο είναι γνωστό ως ο κυρίαρχος δίδυμος. Το παρασιτικό έμβρυο εμφανίζει ποικίλο βαθμό ανάπτυξης, ενώ είναι προσκολλημένο εσωτερικά ή εξωτερικά στον κυρίαρχο δίδυμο.

Το έμβρυο αυτό δεν ολοκληρώνει ποτέ την ανάπτυξη. Σπάνια αναπτύσσει εγκέφαλο ή λειτουργική καρδιά. Και παρόλο που δεν μοιράζεται όργανα με το κυρίαρχο έμβρυο, δεν μπορεί να επιβιώσει μόνο του. Χωρίς θεραπεία, το κυρίαρχο έμβρυο εμφανίζει προβλήματα υγείας από τις προσπάθειες υποστήριξης του παρασιτικού διδύμου.

Το μη αναπτυγμένο έμβρυο ορίζεται ως παρασιτικό, παρά ως συζευγμένο, επειδή είναι ατελώς σχηματισμένο ή εξαρτάται πλήρως από τις σωματικές λειτουργίες του πλήρως αναπτυγμένου εμβρύου.

Οι πιθανότητες εμφάνισης του παρασιτικού διδύμου είναι 1 στο 1.000.000 γεννήσεων.

Διαδικασία ανάπτυξης
--------------------

Τα μονοζυγωτικά δίδυμα προέρχονται από ένα μόνο γονιμοποιημένο ωάριο που χωρίζεται στα δύο λίγο μετά τη γονιμοποίηση. Το αποτέλεσμα είναι να δημιουργηθούν δύο ξεχωριστά έμβρυα. Εάν το ωάριο δεν αποχωριστεί πλήρως, προκύπτουν τα συζευγμένα δίδυμα. 

Μερικές φορές, το ένα από τα έμβρυα απορροφάται μερικώς από το άλλο στην αρχή της εγκυμοσύνης. Το μερικώς απορροφημένο έμβρυο σταματά να αναπτύσσεται και γίνεται παρασιτικό. Το άλλο έμβρυο συνεχίζει να αναπτύσσεται κανονικά και γίνεται το κυρίαρχο.

Οι λόγοι της μερικής απορρόφησης είναι ασαφείς. Έχουν προταθεί πολλές θεωρίες, όπως η σοβαρή παραμόρφωση ή ο αγγειακός συμβιβασμός στη μήτρα. Άλλες θεωρίες περιλαμβάνουν την ύπαρξη μηχανισμών παρόμοιων με αυτούς που συναντώνται στο σύνδρομο εξαφάνισης διδύμου.

Παραπομπές
----------

1. 1 2 3 4 5  «Parasitic Twin: What It Is, Why It Happens, Absorption, Removal». *Healthline* (στα Αγγλικά). 20 Φεβρουαρίου 2019. Ανακτήθηκε στις 18 Φεβρουαρίου 2022.
2. 1 2 3 4  «Parasitic Twins | The Embryo Project Encyclopedia». *embryo.asu.edu*. Ανακτήθηκε στις 18 Φεβρουαρίου 2022.
3. ↑  Τσοπανίδου, Χ. (2008). «Πολύδυμες κυήσεις: Παθολογοανατομική προσέγγιση». *Αρχεία Ελληνικής Ιατρικής* **25** (3): 308-314.. Ανακτήθηκε στις 2022-02-18.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παρασιτικός δίδυμος** |
***Περιμένοντας τα Σύννεφα*** (πρωτότυπος τίτλος στα τουρκικά *Bulutlari beklerken*, στα αγγλικά *Waiting for the Clouds*) είναι ο τίτλος κινηματογραφικής ταινίας, σε σκηνοθεσία της Γιεσίμ Ουστάογλου, παραγωγή του 2004. Η ταινία έχει ως θέμα την πολιτική καταπίεση του πρόσφατου παρελθόντος στην Τουρκία και τις συνέπειες του διωγμού των Ελλήνων Ποντίων.

Περίληψη
--------

Το 1975 η εξηντάχρονη Αϊσέ ζει σε ένα τουρκικό χωριό στα παράλια της Μαύρης Θάλασσας, δυτικά της Τραπεζούντας. Μετά το θάνατο της μεγάλης της αδερφής απομονώνεται όλο και περισσότερο. Συνδέεται φιλικά με τον 8χρονο Μεχμέτ, ο οποίος προσπαθεί να την παρηγορήσει. 
Ο ερχομός του Θανάση στο χωριό, αλλάξει τη ζωή της. Τραβιέται σε μια ξύλινη καλύβα στα βουνά, στα σύννεφα, και αρνείται να επιστρέψει στο χωριό. Η συμπεριφορά της μένει ανεξήγητη για τους χωριανούς και τον Μεχμέτ αφού κανείς δε γνωρίζει το μυστικό της Αϊσέ, που κρύβει για πέντε δεκαετίες τώρα:

Πριν από την υιοθέτησή της από τουρκική οικογένεια ήταν κόρη Ελλήνων ορθόδοξων Ποντίων και λεγόταν Ελένη. Τώρα την βασανίζουν τύψεις και ενοχές επειδή ως δεκαετές παιδί είχε αποφασίσει να μην ακολουθήσει τον αδερφό της Νίκο στην Ελλάδα και να παραμείνει αντ' αυτού ασφαλής στην τουρκική οικογένεια. Πενήντα έτη μετά από το χωρισμό, αποφασισμένη να εξερευνήσει τις ελληνικές της ρίζες και να βρει το χαμένο αδελφό, η Αϊσέ ταξιδεύει στην Ελλάδα.

Άλλες πληροφορίες
-----------------

Το σενάριο της ταινίας βασίζεται στο μυθιστόρημα «Ταμάμα» του Γιώργου Ανδρεάδη.

Η Ουστάογλου επέλεξε ηθοποιούς με κριτήριο να αισθάνονται την ιστορία και να έχουν ένα παρόμοιο παρελθόν με τους χαρακτήρες του σεναρίου. Έτσι οι περισσότεροι από τους ηθοποιούς είναι ερασιτέχνες από τη βορειοανατολική Τουρκία ενώ άλλοι είναι Έλληνες ποντιακής καταγωγής από την Θεσσαλονίκη.

Βραβεία και συμμετοχές
----------------------

* 23. Istanbul International Film Festival, "Ειδικό βραβείο της επιτροπής" (2004)
* Sundance/NHK Filmmakers Award (2003)

Το 2004, η ταινία παρουσιάστηκε στο 45ο Φεστιβάλ Κινηματογράφου Θεσσαλονίκης στο πλαίσιο της ενότητας *Ματιές στα Βαλκάνια.*

Παραπομπές
----------

1. ↑  Κιτροέφ, Μ. (2004). *45ο Φεστιβάλ Κινηματογράφου Θεσσαλονίκης*. Αθήνα: Υπουργείο Πολιτισμού. σελ. 151.

Εξωτερικοί σύνδεσμοι
--------------------

* Περιμένοντας τα Σύννεφα Αρχειοθετήθηκε 2007-09-30 στο Wayback Machine. στο cine.gr
* Περιμένοντας τα Σύννεφα στο cinephilia.gr
* Περιμένοντας τα Σύννεφα στο IMDb
Η **Ποδοσφαιρική Ένωση Βορείου Αμερικής** (αγγλικά: *North American Football Union*, **NAFU**) αποτελεί περιφερειακή οντότητα της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF). Μέλη της αποτελούν οι εθνικές ομοσπονδίες ποδοσφαίρου της βορειοαμερικανικής ζώνης.

Μέλη
----

Τα μέλη της NAFU (σκούρο πορτοκαλί) στην περιοχή δικαιοδοσίας της CONCACAF.

|  |
| --- |
| * ΗΠΑ
* Καναδάς
* Μεξικό
 |

Αν και γεωγραφικά ανοίκει στην Βόρεια Αμερική, η Ποδοσφαιρική Ομοσπονδία των Βερμούδων είναι μέλος της Ποδοσφαιρικής Ένωσης Καραϊβικής (CFU).

Διοργανώσεις
------------

### Εθνικές ομάδες

Οι εθνικές ομάδες των τριών ομοσπονδιών προκρίνονται αυτόματα στην τελική φάση του Γκολντ Καπ, οπότε δεν υπάρχει προκριματική φάση για τη ζώνη αυτή, σε αντίθεση με τα προκριματικά της Ποδοσφαιρικής Ένωσης Κεντρικής Αμερικής (UNCAF) και της Ποδοσφαιρικής Ένωσης Καραϊβικής (CFU). Ωστόσο, ως μέλη της CONCACAF αγωνίστηκαν σε δύο διοργανώσεις πριν από το Γκολντ Καπ. 

* Κύπελλο Εθνών Βορείου Αμερικής 1990
* Κύπελλο Εθνών Βορείου Αμερικής 1991

### Σύλλογοι

Η ΣουπερΛίγκα Βορείου Αμερικής ήταν μια διασυλλογική διοργάνωση μεταξύ δύο πρωταθλημάτων της βορειοαμερικανικής ζώνης που διήρκεσε το διάστημα 2007-2010. Ήταν μια επίσημη διοργάνωση επικυρωμένη από την CONCACAF, αλλά δεν τη διοργάνωνε η ομοσπονδία. Όταν χρησιμοποιήθηκαν προκριματικά για το ΚΟΝΚΑΚΑΦ Τσάμπιονς Καπ όσον αφορά τη βορειοαμερικανική ζώνη, οι σύλλογοι των της Ποδοσφαιρικής Ομοσπονδίας των Βερμούδων αγωνίζονταν εναντίον μεξικανικών ή/και αμερικανικών συλλόγων.

Παραπομπές
----------

1. ↑  «CONCACAF Statutes» (PDF). Αρχειοθετήθηκε από το πρωτότυπο (PDF) στις 24 Σεπτεμβρίου 2015. Ανακτήθηκε στις 6 Οκτωβρίου 2014.
2. ↑  1990 North American Championship[*νεκρός σύνδεσμος*]
3. ↑  1991 North American Championship[*νεκρός σύνδεσμος*]
4. ↑  «SuperLiga Regulations» (PDF). *Major League Soccer*. Αρχειοθετήθηκε από το πρωτότυπο (PDF) στις 3 Οκτωβρίου 2008. Ανακτήθηκε στις 6 Οκτωβρίου 2014.

Eξωτερικοί σύνδεσμοι
--------------------

* Επίσημη ιστοσελίδα της CONCACAF

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα North American Football Union  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |